google/wiki40b huggingface dataset:
Rokok elektronik

Rokok elektronik atau vape menggunakan pengewap (vaporizer) berkuasa bateri untuk menghasilkan suatu aerosol daripada cecair yang berperisa khas yang disedut penggunanya untuk mendapat rasa seakan menghisap rokok tanpa membakar  sebarang tembakau. Cecair khas ini biasanya diperbuat daripada nikotin (tidak semuanya), propilena glikol, gliserin dan bahan perisa.
Amalan ini berkemungkinan lebih selamat daripada merokok secara biasanya namun kesan yang terhasil tidak tampak begitu jelas berbanding dengan langkah penghentian merokok. Kesan jangka panjang pengunaan rokok jenis ini terhadap kesihatan manusia dengan sendirinya tidaklah diketahui.
Perkataan "vape" berasal daripada perkataan slang bahasa Inggeris untuk "vaporizer" iaitu alat yang digunakan untuk menghisap ganja, tembakau dan campuran rokok lain. Kamus Oxford menambah "vape" sebagai kata nama baru dalam kamusnya pada Ogos 2014.
Moks

Moks (nama sebenarnya Khairullizam Selamat) ialah kartunis muda Malaysia yang menerbitkan komik sesawang yang berjudul Brosis. Nama Brosis merupakan kata lakur yang terdiri daripada dua patah perkataan, iaitu Brother & Sister.
Lerang komik tersebut pada asalnya menonjolkan dua adik-beradik yang mengupas isu-isu semasa dan jalan fikiran remaja. Kini Moks mencuba menujukan para pembacanya kepada isu yang lebih luas menerusi pandangan adik-beradik itu sendiri.
Filem Guru Badul

Pengarah

Filem Guru Badul diarah oleh pengarah A. R . Badul pada 1988.
Miesbach (daerah)

Miesbach merupakan sebuah daerah (Landkreis) di Bavaria, Jerman.
Spektrometer jisim helium

Spektrometer jisim helium ialah satu alat yang biasanya digunakan untuk mengesan dan mencari kebocoran kecil. Ia mulanya dibangunkan dalam Projek Manhattan ketika Perang Dunia Ke-2 untuk mencari kebocoran yang sangat kecil dalam proses pembauran gas loji memperkaya uranium. Ia biasanya menggunakan satu kebuk vakum di mana satu bekas tertutup yang berisi helium ditempatkan. Helium membocor keluar daripada bekas itu dan kadar kebocoran dikesan dengan spektrometer jisim.
Birsinghpur

Demografik 2001

Menurut bancian India pada tahun 2001, Birsinghpur memiliki bilangan penduduk seramai 12,334. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Birsinghpur memiliki kadar pendidikan (kebolehan membaca) 56%, di bawah kadar purata kebangsaan 59.5%; dengan 63% lelaki dan 37% wanita mampu membaca. 18% dari populasi berusia di bawah 6 tahun. (2001)
Julian Green

Bayern Munich

Pada 8 November 2013, Green menandatangani kontrak professional bersama Bayern Munich untuk kekal di kelab itu sehingga tahun 2017. Green membuat penampilan sulung professionalnya pada 27 November 2013, masuk pada minit 88 menggantikan Mario Götze ketika perlawanan Liga Juara-Juara Eropah menentang CSKA Moscow. Beliau telah dinamakan dalam skuad Bayern untuk Piala Kelab Dunia FIFA 2013, sebagai gantian kepada Arjen Robben yang cedera. Green telah disenaraikan dalam skuad utama untuk musim 2014–15.

Hamburger SV

Pada 1 September 2014, ianya telah diumumkan bahawa Green akan dipinjamkan kepada Hamburger SV untuk musim 2014-15.
Pinontoyonga

Poskod

Poskod yang digunakan di Pinontoyonga adalah 96253. Terdapat 16 buah desa di dalam daerah kecamatan Atinggola.
Masjid India Rahang

Latar belakang

Masjid India Rahang terletak di kedudukan Latitud 2 darjah, 42 minit, 30.1 saat Utara dan Longitud 101 darjah, 56 minit, 53.7 saat Timur. Arah kiblatnya adalah pada 292 darjah, 42minit, 3.8 saat.
John Stuart Mill

John Stuart Mill ialah salah seorang ahli falsafah & pegawai awam yang berasal dari Britain. Beliau juga dikenali sebagai reformator yang memperjuangkan unsur utilitarianisme sosial. Ayahnya, James Mill, ialah seorang ahli sejarawan dan akademik. Beliau John Mill mempelajari psikologi, yang merupakan inti kepada ilmu falsafah Mill, yang diambil dari ayahnya. Sejak kecil, beliau mempelajari bahasa Yunani dan bahasa Latin. Pada usia 20 tahun, beliau pergi ke Perancis untuk mempelajari ilmu bahasa, kimia, dan Matematik. Mill lahir pada tahun 1806 dan meninggal dunia pada tahun 1973.
Menurut Mill, psikologi adalah suatu asas ilmu pengetahuan yang membentuk ilmu falsafah. Di sini, pandangannya berbeza dengan Comte. Tugas psikologi adalah menyelidiki apa yang disajikan oleh kesedaran, ertinya sistem pancaindera manusia dan hubungan-hubungannya. Mill berpendapat bahawa satu-satunya sumber bagi segala pengenalan adalah pengalaman. Oleh kerana itu, induksi menjadi jalan kepada pengenalan.
Di dalam etika, Mill melihat hubungan timbal-balik antara manusia secara peribadi dengan masyarakat atas dasar prinsip utilitarianisme. Dengan demikian, tindakan yang dilakukan oleh manusia bertujuan membawa kepada kepuasan bagi dirinya sendiri secara psikologi, bukan orang lain atau nilai-nilainya.
Sorø

Sorø adalah sebuah pekan di Perbandaran Sorø pada Wilayah Sjælland yang terletak di pulau Zealand (Sjælland) pada timur Denmark.
Graptemys pearlensis

Taburan habitat

Haiwan ini mendiami Sungai Pearl di Louisiana dan Mississippi. Kura-kura Peta Cincin juga menjadikan Sungai Pearl sebagai habitat yang sama.

Taksonomi

Sehingga tahun 2010, spesies ini disenaraikan bersama spesies G. gibbonsi yang mempunyai ciri-ciri yang hampir sama.
Kampung Lubok Cempedak

Poskod

Poskod yang digunakan di Kampung Lubok Cempedak, Langkawi, Kedah adalah 07000.
Pasir Nangka

Poskod

Poskod yang digunakan di Pasir Nangka adalah 15720. Terdapat 14 buah desa di dalam daerah kecamatan Tigaraksa.
Batukaras

Poskod

Poskod yang digunakan di Batukaras adalah 46394. Terdapat buah desa di dalam daerah kecamatan Cijulang.
Sallallahualaihiwasallam

Sallallahu Alaihi Wasallam atau Sallallahualaihiwasallam (SAW) (Arab dan Jawi: صلى الله عليه وسلم, maksud harfiah: Sejahteralah ke atas baginda) merupakan suatu pengucapan hormat. Berbanding dengan "Alaihi Salam" (Arab dan Jawi: عليه السلام) yang digunakan untuk para nabi dan rasul, "Sallallahu Alaihi Wasallam" adalah ucapan khas hanya untuk Muhammad, pesuruh Allah yang terakhir.
Kampung Batu 7, Baling

Poskod

Poskod yang digunakan di Kampung Batu 7, Baling, Kedah adalah 09100.
Gear basikal

Sepintas lalu

Sebelum terciptanya basikal keselamatan pada akhir kurun ke-19, basikal penny-farthing dengan roda hadapan yang besar menjadi popular. Tangkai engkol kaki basikal berkenaan terletak terus di bahagian roda hadapan dan saiz roda hadapan menjadi penentu utama kelajuan maksimum basikal berkenaan.
Sungguhpun demikian, saiz roda yang terlalu besar menjadikan basikal sedemikian agak berbahaya serta sukar ditunggang oleh penunggang yang bertubuh kerdil. Oleh demikian, basikal keselamatan dicipta pada tahun 1885 dan basikal tersebut adalah basikal pertama yang menggunakan pacuan rantai dan gegancu. Sejak itu, basikal keselamatan mula menjadi piawaian kepada reka bentuk basikal moden.
Ramai orang menganggap gegancu basikal sebagai "gear" walaupun istilah sedemikian sebenarnya kurang tepat, oleh yang demikian nisbah gear basikal merujuk kepada nisbah gegancu yang digunakan pada basikal. Namun demikian, tidak semua basikal yang menggunakan pacuan rantai; terdapat juga basikal yang menggunakan pacuan aci dan gear.

Gegancu tetap

Basikal BMX serta basikal lumba bergegancu tetap hanya mempunyai satu nisbah gear sahaja, iaitu pacuan lebih (kurang gerakan kaki diperlukan untuk kelajuan yang lebih tinggi). Dengan itu, penunggang dapat menunggang dengan pantas di jalan raya yang rata serta apabila menuruni bukit dengan hanya memerlukan daya kilasan yang sama seperti daya yang diperlukan oleh pejalan kaki biasa. Namun demikian, penunggang akan menghadapi kesukaran untuk mendaki bukit memandangkan daya kilasan yang diperlukan adalah lebih tinggi daripada daya yang diperlukan oleh seorang pejalan kaki biasa. Oleh itu, sistem gear basikal boleh ubah direka bagi semua keadaan jalan.
Auns

Auns (singkatan: oz) ialah nama untuk unit jisim dalam sebilangan sistem yang berbeza, termasuk berbagai-bagai sistem jisim yang merupakan sebahagian sistem unit Inggeris, unit imperial, dan unit kebiasaan Amerika Syarikat. Saiznya berbeza-beza dari satu sistem ke sistem yang lain. Auns yang paling biasa digunakan pada hari ini ialah auns avoirdupois antarabangsa dan auns troy antarabangsa.
Singkatan "oz" berasal daripada perkataan Itali kuno, "onza" (kini dieja oncia) yang membawa pengertian auns.
Perbezaan antara jisim dan berat (atau daya) dan perkembangannya dibincangkan dalam rencana Berat.

Auns avoirdupois antarabangsa

Auns avoirdupois adalah sama dengan 437.5 grain. Terdapat 16 auns avoirdupois dalam satu paun avoirdupois. Pada tahun 1958, Amerika Syarikat dan negara-negara Komanwel mentakrifkan jisim paun avoirdupois antarabangsa sebagai 0.453 592 37 kilogram. Oleh itu, auns antarabangsa kini ditakrifkan sebagai sama dengan kira-kira 28.349 523 gram.
Auns biasanya digunakan sebagai unit jisim di Amerika Syarikat. Sedangkan unit imperial telah dibatalkan secara rasmi di United Kingdom, namun auns masih merupakan satu unit yang biasa, khususnya di kalangan orang-orang yang lebih tua.

Auns-auns yang lain

Secara sejarah di berbagai-bagai tempat di dunia pada waktu-waktu yang berbeza dan untuk kegunaan-kegunaan yang berlainan, auns (atau terjemahannya) merujuk kepada piawai jisim (atau berat, sebelum berat dan jisim dibezakan) yang agak sama tetapi berbeza. Sebilangan daripada auns-auns yang lain dihuraikan di bawah.

Uncia atau auns Rom

Uncia Rom atau auns Rom ialah unit jisim yang kuno. Satu unit jisim digunakan untuk unit kewangan, manakala lagi satu unit jisim digunakan untuk perdagangan. Unit jisim yang digunakan untuk perdagangan adalah setara dengan lebih kurang 27.3 gram. Nama unit perdagangan membawa pengertian satu perdua belas dan oleh itu, terdapat 12 uncia dalam satu libra Rom (unit jisim yang digunakan untuk perdagangan), dan 12 uncia dalam satu Roman (unit jisim yang digunakan sebagai unit kewangan).

Auns apotekari

Auns apotekari yang ditakrifkan oleh sistem jisim apotekari (kini usang) adalah tepat sama saiznya dengan auns troy, dan simbolnya ialah ℥ (2125).

Auns Maria Theresa

"Auns Maria Theresa" yang sama dengan 31.1025 gram pernah diperkenalkan di Ethiopia dan sebilangan negara-negara Eropah yang lain.

Aus metrik

Sesetengah negara telah mentakrifkan semula auns masing-masing untuk menyesuaikannya dengan sistem metrik.
Belanda mentakrifkan semula paunnya (bahasa Belanda: ons) sebagai 100 gram. Ini telah diterima bersama-sama sistem metrik dan masih digunakan secara tidak rasmi.
Asia Timur memiliki satu auns tradisional yang dikenali sebagai tahil (bahasa Inggeris: tael) dan yang mempunyai nilai yang berbeza-beza. Di China, tael telah diberikan nilai metrik sebanyak 50 gram.
Masarac

Masarac merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Filem A Far Off Place

Pelakon

Filem ini turut disertai oleh beberapa orang pelakon terkenal, antaranya adalah Reese Witherspoon, Ethan Embry, Jack Thompson

Ringkasan

Nonni yang lucu pintar dan budak bandar Harry yang sombong adalah satu-satunya untuk terselamat pembunuhan beramai-ramai satu sekumpulan pemburu haram di sebuah ladang terpencil di savana. Sekarang pembunuh kejam memburu mereka sebagai satu-satunya saksi. Tanpa satu cara pengangkutan, satu-satunya cara untuk melarikan diri adalah untuk berjalan sepanjang 1,250 batu (2,000 km) padang pasir Kalahari dengan bantuan Afrika Bushmen Xhabbo. Dalam perjalanan berbulan lamanya di hadapan, mereka bukan sahaja menjadi kawan baik disebalik perbezaan mereka, tetapi juga sedar bahawa setiap seorang daripada mereka mempunyai kekuatan dan kemahiran yang diperlukan untuk terus hidup.
Sekolah Kebangsaan Bendang Kering

Sejarah

Sebelum Sekolah Kebangsaan Bendang Kering didirikan, kanak-kanak kampung ini mendapat pendidikan di Sekolah Melayu Sayong. Mereka akan berulang alik dari Kampung Bendang Kering kira-kira dua kilometer dari kampong ini.
Bilangan kanak-kanak kampong ini bertambah dari masa ke semasa. Memandangkan hal ini kerajaan telah mendirikan bangunan sekolah iaitu sebuah bangunan (bangunan asal) yang mengandungi hanya 3 buah bilik darjah berserta dua buah rumah guru.
Pada tarikh 1 Januari 1921, perasmian bangunan seekolah ini telah dibuat. Perasmian Sekolah Kebangsaan Bendang Kering ini telah dihadiri oleh Penghulu Mukim Sayong dan Guru Pelawat Kumpulan Kota Lama Kanan sebagai mewakili pihak kerajaan.
Guru Besar pertama sekolah ini ialah Encik Duaman Bin Hj Ahmad sementara Guru Kanan ialah Encik Tawaf Bin Alang Jaafar. Bilangan murid pada ketika itu hanyalah kira-kira seramai 85 orang sahaja. Walaubagaimanapun bilangan yang sedemikian bersesuaian dengan bangunan sekolah tersebut yang mengandungi tiga buah bilik darjah.
Tanggal 27 Disember 1926 banjir besar telah melanda Negara kita. Kampung Bendang Kering juga telah mengalami banjir yang teruk. Bangunan sekolah telah dihanyutkan oleh air sejauh kira-kira 5 rantai dari tapak asalnya. Selepas banjir, bangunan sekolah telah diperbaiki semula pada 1 Jun 1927. Sementara bangunan sekolah itu dibaiki, murid-murid sekolah ini belajar di bangunan yang diusahakan sendiri oleh penduduk kampung.
Semasa zaman pendudukan Jepun di negara kita, pendidikan kanak-kanak terabai disebabkan peperangan. Bangunan sekolah hampir-hampir roboh kerana tiada perhatian yang khusus. Selepas pemerintahan zaman Jepun berakhir, sekolah ini diperbaiki segala kerosakannya. Kebocoran dan lain-lain kerosakan turut diganti.
Bilangan murid-murid sekolah ini meningkat kepada 205 orang dalam tahun 1950. Sebuah bangunan yang hanya mempunyai tiga buah bilik darjah tentulah tidak mencukupi untuk menampung bilangan murid yang ramai itu. Sebuah bangunan kayu didirikan secara bergotong-royong oleh para penduuduk kampong sebagai bangunan tambahan. Bagi menampung keperluan yang mendesak rumah guru juga turut digunakan sebagai bilik darjah.
Pada 4 Januari 1967, sekali lagi berlaku banjir besar. Banjir kaili ini telah memusnahkan keseluruhan bangunan sekolah sehingga tidak dapat digunakan lagi. Murid-murid dari sekolah ini ditumpangkan belajar di Dewan Orang Ramai Kampong Bendang Kering, Sekolah Agama Rakyat dan rumah Encik Abdul Karim bin Ibrahim.
Atas jasa baik kerajaan kita, bangunan baru telah didirikan pada 21 Ogos 1967. Bangunan ini mengandungi lima buah bilik darjah, sebuah bilik guru dan sebuah bilik guru besar beserta stor dan pejabat kerani seolah. Sekaligus sekolah ini turut mendapat sebuah bangunan kantin, bilik air yang agak baik dan bekalan elektrik. Bangunan baru ini digunakan pada 8 ogos 1968.
Tanggal 26 November, sebuah bangunan tambahan diperolehi. Bangunan baru ini mengandungi tiga buah bilik darjah. Setelah siap, majlis perasmian dijalankan oleh Y.B. Tengku Razaleigh Hamzah yang pada masa itu menjawat jawatan Menteri Kewangan Malaysia.
Oitz

Oitz merupakan sebuah kawasan perbandaran yang terletak di Sepanyol dalam wilayah Navarre.
Fitz-James

Fitz-James ialah sebuah komun di jabatan Oise di utara Perancis, wilayah Picardy.
Melaka Maju Jaya

Tulisan Rumi

Melaka Negeri Bersejarah 

Tempat tumpah darah kita 

Dijunjung dengan sepenuh jiwa 

Untuk maju dan jaya 

Rakyat Melaka sudah bersatu padu 

Berikrar taat setia 

Jujur berkhidmat setiap masa 

Melaka maju jaya

Tulisan Jawi

ملاك نڬري برسجاره

تمڤت تومڤه داره كيت

دجونجوڠ دڠن سڤنوه جيوا

اونتوق ماجو دان جاي

رعيت ملاك سوده برساتو ڤادو

براقرار طاعة ستيا

جوجور برخدمت ستياڤ ماس

ملاك ماجو جاي
Hello

Hello merupakan sapaan dalam bahasa Inggeris. Ia pertama kali muncul dalam bentuk bertulis sejak 1833.

Kegunaan pertama

Hello, dengan ejaan tersebut, telah digunakan dalam penerbitan seawal 1833. Ini termasuk dalam buku Amerika tahun 1833 berjudul The Sketches and Eccentricities of Col. David Crockett, of West Tennessee, which was reprinted that same year in The London Literary Gazette.
Perkataan ini digunakan secara meluas dalam kesasteraan pada 1860-an.
Perth, Australia Barat

Prasejarah

Sebelum ketibaan pendatang Eropah, kawasannya pernah diduduki oleh kaum Whadjuk Noongar selama lebih 40,000 tahun, seperti yang terbukti oleh hasil pencarian arkeologi di hulu Sungai Swan. Puak peribumi ini menduduki sudut barat daya Australia Barat dan hidup sebagai masyarakat pemburu-pemungut. Tasik-tasik di dataran pantai amat penting kepada masyarakat peribumi ini sebagai penyara hidup dan kerohanian.
Pulau-Pulau Rottnest, Carnac dan Garden juga penting kepada masyarakat Noongar. Kira-kira 5,000 tahun dahulu, paras lautnya cukup surut sehingga mereka boleh berjalan kaki ke singkapan batu kapur.
Kawasan yang kini diduduki oleh Perth ini pernah bergelar Boorloo oleh masyarakat Peribumi yang bertempat di situ ketika mereka julung kali bertemu dengan pendatang Eropah pada tahun 1827. Boorloo membentuk sebahagian daripada Mooro, iaitu tanah-tanah puak Yellagonga, salah sebuah kelompok peribumi Whadjuk yang bertempat di kawasan Sungai Swan. Puak Whadjuk merupakan sebahagian kelompok besar yang terdiri daripada belasan puak yang membentuk blok sosiolinguistik barat daya yang dikenali sebagai Noongar atau Bibbulmun.
Pada 19 September 2006, Mahkamah Persekutuan Australia menurunkan keputusan hakim yang mengiktiraf hak milik peribumi Noongar di seluruh kawasan metropolitan Perth, dalam kes Bennell v State of Western Australia [2006] FCA 1243.
Combs-la-Ville

Combs-la-Ville ialah sebuah komun yang terletak di komun Seine-et-Marne di utara-tengah Perancis.
Obere Kyll

Obere Kyll merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Makabe

Nama Makabe yang bererti "palu", sesungguhnya adalah nama Yudas, putera ketiga dari imam Matatias dan pemimpin pertama dalam pemberontakan melawan raja-raja Seleukus yang menganiaya orang-orang Yahudi (1 Makabe 2:4, 66; 2 Makabe 8:5, 16; 10:1, 16). Nama ini kemudian juga dikenakan kepada saudara-saudara Yudas, dan bahkan kepada para pahlawan Yahudi lainnya dari zaman itu, seperti misalnya pada ketujuh orang saudara (2 Makabe 7).
Kitab 1 dan 2 Makabe menceritakan kisah perlawanan orang Yahudi di Palestina pada abad kedua S.M. ketika agama mereka ditindas. Perlawanan ini menghasilkan kemerdekaan beragama dan politik bagi orang Yahudi untuk sementara waktu.
Donnie Yen

Kehidupan peribadi

Yen dilahirkan di Guangzhou, China. Ibunya Bow-sim Mark adalah seorang guru Tai Chi manakala ayahnya Klyster Yen (甄雲龍) seorang editor surat khabar.

Karier

Yen mula bertapak dalam industri filem  pada tahun 1984, yang mana dia pertama kali memegang watak dalam filem Drunken Tai Chi. Selepas filem Drunken Tai Chi dan Tiger Cage (1988), Yen menembusi watak sebagai Jeneral Nap-lan dalam Once Upon a Time in China II (1992), yang mana termasuk adegan berlawan di antara wataknya dengan Wong Fei-hung lakonan Jet Li. Yen seterusnya berlakon dalam filem Iron Monkey pada tahun 1993. Yen dan Li sekali lagi berlakon bersama dalam filem Hero tahun 2002.
Ginza

Sejarah

Ginza ditubuhkan sejak 1612 semasa tempoh Edo .
Ginza muncul pada lewat 1870-an hingga 1880-an . Selepas kawasan Tsukiji terbakar pada 1872, kerajaan Meiji telah menjadikan kawasan Ginza sebagai baru untuk dimajukan. Kerajaan merancang membina bangunan batu-bata yang tahan api, lebih besar dan lebih baik. Jalan raya dari Stesen Shimbashi dan konsesi asing di Tsukiji. Persiaran Barat dari Jambatan Shinbashi ke Jambatan Kyōbashi di bahagian barat daya Chuo.
Kacapiring

Poskod

Poskod yang digunakan di Kacapiring adalah 40271. Terdapat 8 buah desa di dalam daerah kecamatan Batununggal.
Kampung Tanjung, Kuala Terengganu

Poskod

Poskod yang digunakan di Kampung Tanjung, Kuala Terengganu, Terengganu ialah 20200.
Azusa Iwashimizu

Pasukan kebangsaan

Azusa Iwashimizu bermain 122 perlawanan dan menjaringkan 11 gol untuk pasukan bola sepak kebangsaan wanita Jepun.
Mede (Itali)

Mede merupakan sebuah (munisipaliti) di Wilayah Pavia, Itali wilayah Lombardy, terletak 50 km baratdaya Milan dan 35 km baratdaya Pavia. Pada 31 Disember 2004, daerah ini berpenduduk 6,993 dan kawasan 33.2 km².
Mede bersempadan dengan munisipaliti: Frascarolo, Gambarana, Lomello, Pieve del Cairo, Sartirana Lomellina, Semiana, Torre Beretti e Castellaro, Villa Biscossi.
Lawang Gintung

Poskod

Poskod yang digunakan di Lawang Gintung adalah 16134. Terdapat 16 buah desa di dalam daerah kecamatan Bogor Selatan.
Pekan Sungai Haji Dorani

Pentadbiran

Pekan Sungai Haji Dorani merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Sabak Bernam.
Neraka Joseon

Neraka Joseon, Neraka Chosun atau Neraka Korea (bahasa Korea: 헬조선 Heljoseon) adalah istilah sindiran orang Korea yang menyindir keadaan sosio-ekonomi Korea sekarang ini. Istilah ini terkenal terutamanya dengan generasi muda Korea, dimana kegusaran utama mereka berkaitan dengan pengangguran dan keadaan pekerjaan (termasuk seksaan kasar kepada golongan berkarya yang disebabkan tradisi Konfusianisme Korea dan ketegasan melampau). Istilah ini tular disekitar tahun 2015.

Penggunaan meluas

Terdapat kritikan bahawa "lelaki lebih banyak yang tidak melakukan apa-apa menceritakan kisah Neraka Joseon". Ia juga menunjukkan bahawa frasa itu sendiri disebabkan oleh ketidakpuasan dengan ketidaksamaan atau kegilaan, tetapi ia juga bermasalah kerana ia tidak menjangkakan sebarang unjuran politik. Lee-er-young berkata, "Negara-negara yang mahu meninggalkan Neraka Joseon bukan syurga." Pekerjaan sekarang dan polarisasi adalah fenomena global, yang merupakan hasil dari perkembangan teknologi maklumat.
Park Geun-hye, bekas presiden Korea Selatan, berkata "Terdapat banyak kata-kata baru yang menyangkal sejarah moden yang hebat dan mencemburui dunia kita sebagai tempat untuk hidup." mengkritik trend perkataan "Hell Joseon" dan kemudian berkata, "Penyusutan diri, pesimisme, ketidakpercayaan dan kebencian tidak boleh menjadi penggerak perubahan dan pembangunan". Sebaliknya, berpendapat bahawa kerajaan Park Geun-hye perlu memikirkan mengapa perkataan "Hell Joseon" dilahirkan, kerana perkataan itu dibuat dalam tempoh penggalnya sebagai presiden.
Neraka Joseon juga mendapat perhatian di negara jiran Korea Selatan yaitu Jepun, sebelum ini digunakan oleh rakyat Korea Selatan bagi mengkritik isu sosio-ekonomi di Korea Selatan, nasionalis di Jepun gunakan ia bagi menghina Korea. Kata sindiran yang digunakan terutamanya oleh ramai orang Jepun yang juga membenci Korea, terutama oleh sayap kanan dan Netto-uyoku.
Digitigrad

Digitigrad ialah haiwan yang berdiri atau berjalan dengan jari-jarinya, termasuk burung yang berjalan, kucing, anjing, dan banyak lagi mamalia yang lain, kecuali manusia, beruang, dan lain-lain yang tergolong sebagai plantigrad atau unguligrad. Digitigrad biasanya lebih pantas dan lebih senyap daripada mamalia lain.
Manusia berjalan dengan tapak kaki menyentuhbumi (plantigrad), manakala haiwan digitigrad berjalan dengan falanks distal dan falanks perantaraannya. Kerana gerak alih digitigradlah kaki anjing berbentuk bengkok.
Terdapat perbezaan anatomi antara kaki plantigrad dan kaki digitigrad. Haiwan digitidrad mempunyai tulang karpal dan tarsus yang agak panjang, iaitu tulang-tulang yang berpadan dengan buku lali manusia itu lebih tinggi parasnya pada tungkai berbanding manusia, sekaligus memanjangkan kaki sehingga kaki haiwan digitigrad selalu disangka bersamaan dengan tulang jari manusia.
Haiwan-haiwan unguligrad seperti kuda dan lembu hanya berjalan dengan hujung paling distal pada jarinya, manakala dalam haiwan digitigrad, lebih daripada satu segmen jari menyentuh bumi, sama ada secara terus (bagi burung) atau menerusi pad kaki (bagi anjing).